การบินไทย จับมือการท่องเที่ยวแห่งประเทศไทย กระตุ้นเศรษฐกิจการท่องเที่ยวไทย เนื่องในวันแห่งความรัก
บริษัท การบินไทย จำกัด (มหาชน) หรือสายการบินไทย แจ้งว่า เพื่ออำนวยความสะดวกให้กับผู้โดยสาร นักธุรกิจ นักท่องเที่ยวระยะยาวจากญี่ปุ่นที่มีความประสงค์เดินทางมายังประเทศไทย รวมทั้งสนับสนุนการเดินทางท่องเที่ยวเพื่อกระตุ้นเศรษฐกิจของประเทศ สายการบินไทย ร่วมมือกับการท่องเที่ยวแห่งประเทศไทย หรือ ททท. จัดโปรโมชัน FLY with THAI, FLY with LOVE ต้อนรับวันวาเลนไทน์ และเทศกาล White Day หรือวันแห่งความรักของชาวญี่ปุ่น ด้วยบัตรโดยสารราคาพิเศษ 3 เส้นทางจากเมืองหลักของญี่ปุ่นมายังประเทศไทย ได้แก่ โตเกียว (นาริตะ) โอซากา และนาโกยา สำรองที่นั่งและออกบัตรโดยสารได้ตั้งแต่วันที่ 14-25 กุมภาพันธ์ 2565 และ 14-25 มีนาคม 2565 เดินทางตั้งแต่วันที่ 14 กุมภาพันธ์ - 30 มิถุนายน 2565สำหรับโปรโมชัน FLY with THAI, FLY with LOVE เป็นบัตรโดยสารราคาพิเศษชั้นประหยัดและชั้นธุรกิจ เดินทางด้วยเที่ยวบินของการบินไทย เงื่อนไขเป็นไปตามที่บริษัทฯ กำหนด พิเศษ เพียงกรอกรหัสส่วนลด “AMAZINGXTHAI” เมื่อซื้อบัตรโดยสาร ผู้โดยสาร 1 ท่านต่อ 1 รหัสส่วนลด รับส่วนลดเพิ่มอีก 3,000 เยน โดยการสนับสนุนจากการท่องเที่ยวแห่งประเทศไทย สำนักงานประเทศญี่ปุ่น สอบถามรายละเอียดเพิ่มเติม สำรองที่นั่งและออกบัตรโดยสารตั้งแต่วันที่ 14-25 กุมภาพันธ์ 2565 และ 14-25 มีนาคม 2565